আসাদ আলম সিয়াম

আসাদ আলম সিয়াম একজন বাংলাদেশী কূটনীতিক, যিনি বর্তমানে পররাষ্ট্র মন্ত্রণালয়ের সচিব হিসেবে দায়িত্ব পালন করছেন। এ পদে যোগদানের আগে তিনি যুক্তরাষ্ট্রে বাংলাদেশের রাষ্ট্রদূতের দায়িত্ব পালন করেন। তিনি ৫ ডিসেম্বর ২০২৪ থেকে জুন ২০২৫ সাল পর্যন্ত এ পদে ছিলেন। এর আগে তিনি অস্ট্রিয়ায় বাংলাদেশের রাষ্ট্রদূত এবং ভিয়েনাভিত্তিক আন্তর্জাতিক সংস্থাসমূহে বাংলাদেশের স্থায়ী প্রতিনিধি হিসেবে দায়িত্ব পালন করেছেন। এর আগে তিনি ফিলিপাইন ও পালাউ-এ বাংলাদেশের রাষ্ট্রদূত হিসেবে দায়িত্ব পালন করেছেন।

 শিক্ষা 
সিয়াম বাংলাদেশ প্রকৌশল বিশ্ববিদ্যালয় (বুয়েট) থেকে স্থাপত্যবিদ্যায় স্নাতক এবং নেদারল্যান্ডসের ম্যাসট্রিচ্ট স্কুল অফ ম্যানেজমেন্ট থেকে এমবিএ ডিগ্রি অর্জন করেন। তিনি পররাষ্ট্র ক্যাডারে বাংলাদেশ সিভিল সার্ভিস (বিসিএস)-এর ১৫তম ব্যাচের সদস্য।

 কর্মজীবন 
সিয়াম ১৯৯৫ সালে পররাষ্ট্র ক্যাডারে যোগদান করেন। তিনি প্রটোকল প্রধান ও পররাষ্ট্র একাডেমির রেক্টর হিসেবে দায়িত্ব পালন করেন। পরে তিনি ইতালির মিলান শহরে বাংলাদেশের প্রথম কনসাল জেনারেল হিসেবে নিয়োগপ্রাপ্ত হন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফিলিপাইনে বাংলাদেশের রাষ্ট্রদূত
বিষয়শ্রেণী:মার্কিন যুক্তরাষ্ট্রে বাংলাদেশের রাষ্ট্রদূত
বিষয়শ্রেণী:পালাউয়ে বাংলাদেশের রাষ্ট্রদূত
বিষয়শ্রেণী:অস্ট্রিয়ায় বাংলাদেশের রাষ্ট্রদূত
বিষয়শ্রেণী:বাংলাদেশের পররাষ্ট্র সচিব
বিষয়শ্রেণী:যুক্তরাষ্ট্রে বাংলাদেশের রাষ্ট্রদূত